# ระเบียบคณะกรรมการตรวจเงินแผ่นดิน

## ว่าด้วยการจัดเก็บค่าธรรมเนียมการปฏิบัติงานด้านการตรวจสอบของสำนักงานการตรวจเงินแผ่นดิน พ.ศ. ๒๕๖๒

โดยที่เป็นการสมควรกำหนดให้มีหลักเกณฑ์การจัดเก็บค่าธรรมเนียมการปฏิบัติงานด้านการตรวจสอบของสำนักงานการตรวจเงินแผ่นดิน ทั้งนี้ ภายใต้มาตรา ๕๕ แห่งพระราชบัญญัติประกอบรัฐธรรมนูญว่าด้วยการตรวจเงินแผ่นดิน พ.ศ. ๒๕๖๑

อาศัยอำนาจตามความในมาตรา ๓๒ (๓) ประกอบมาตรา ๕ วรรคสอง แห่งพระราชบัญญัติประกอบรัฐธรรมนูญว่าด้วยการตรวจเงินแผ่นดิน พ.ศ. ๒๕๖๑

จึงออกระเบียบไว้ ดังต่อไปนี้

ข้อ ๑ ระเบียบนี้เรียกว่า “ระเบียบคณะกรรมการตรวจเงินแผ่นดินว่าด้วยการจัดเก็บค่าธรรมเนียมการปฏิบัติงานด้านการตรวจสอบของสำนักงานการตรวจเงินแผ่นดิน พ.ศ. ๒๕๖๒”

ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ ให้ยกเลิกระเบียบคณะกรรมการตรวจเงินแผ่นดินว่าด้วยหลักเกณฑ์การกำหนดค่าธรรมเนียมตรวจสอบบัญชีและค่าธรรมเนียมอื่นในการปฏิบัติงานของสำนักงานการตรวจเงินแผ่นดิน พ.ศ. ๒๕๔๕

บรรดาระเบียบ ข้อบังคับ ประกาศหรือคำสั่งอื่นใดในส่วนที่กำหนดไว้แล้วในระเบียบนี้ หรือซึ่งขัดหรือแย้งกับระเบียบนี้ ให้ใช้ระเบียบนี้แทน

ข้อ 4 ในระเบียบนี้
“คณะกรรมการ” มายความว่า คณะกรรมการตรวจเงินแผ่นดิน
“ประธานกรรมการ” มายความว่า ประธานกรรมการตรวจเงินแผ่นดิน
“สำนักงาน” มายความว่า สำนักงานการตรวจเงินแผ่นดิน
“หน่วยรับตรวจ” มายความว่า หน่วยรับตรวจตามมาตรา 4 แห่งพระราชบัญญัติประกอบรัฐธรรมนูญว่าด้วยการตรวจเงินแผ่นดิน พ.ศ. ๒๕๖๑
“หน่วยงานของรัฐ” มายความว่า หน่วยงานของรัฐตามมาตรา 4 แห่งพระราชบัญญัติ
วินัยการเงินการคลังของรัฐ พ.ศ. ๒๕๖๑
“ปีบัญชี” มายความว่า เปิดประจำปีหรือปีปฏิทินหรือตามที่ตกลงไว้กับกระทรวงการคลัง “ค่าธรรมเนียม” มายความว่า เงินหรือประโยชน์อย่างอื่นที่สำนักงานจัดเก็บจากหน่วยรับตรวจหน่วยงานของรัฐฯ และหน่วยงานตามระเบียบนี้
“การปฏิบัติงาน” มายความว่า การปฏิบัติงานด้านการตรวจสอบหรือปฏิบัติตามระเบียบนี้

ข้อ ๕ ให้สำนักงานจัดเก็บค่าธรรมเนียมจากการปฏิบัติงาน ดังต่อไปนี้

(๑) การตรวจสอบรายงานการเงินประจำปีของหน่วยรับตรวจซึ่งเป็นหน่วยงานของรัฐ เฉพาะรัฐวิสาหกิจ องค์การมหาชน ทุนหมุนเวียนที่มีฐานะเป็นนิติบุคคล และหน่วยงานอื่นของรัฐ ตามกฎหมายวินัยการเงินการคลังของรัฐที่ประสงค์ให้สำนักงานตรวจสอบรายงานการเงิน

(๒) การปฏิบัติงานตามคำร้องขอ ดังต่อไปนี้

(ก) การตรวจสอบรายงานการเงินหน่วยรับตรวจอื่นที่ไม่ใช่หน่วยงานของรัฐ

(ข) การตรวจสอบรายงานการเงินในการชำระบัญชี

(ค) การสอบทานข้อมูลทางการเงินระหว่างกาล

(ง) การตรวจสอบเพื่อวัตถุประสงค์เฉพาะ หรือเฉพาะส่วนประกอบ หรือบัญชี หรือรายการในรายงานการเงิน

(จ) การตรวจสอบ หรือสอบทานตามวิธีการที่ตกลงร่วมกัน

(ฉ) การตรวจสอบเพื่อให้ความเชื่อมั่นนอกเหนือจากการตรวจสอบรายงานการเงินหรือการสอบทานข้อมูลทางการเงิน

(ช) การตรวจสอบการประเมินผลการใช้จ่ายเงินและทรัพย์สิน

(ช) การรับรองการแปลงบการเงินฉบับคำแปลภาษาอังกฤษ

(ฌ) การจัดทำหนังสือคอมฟอร์ตเลตเตอร์

(ญ) การปฏิบัติงานตามคำร้องขออื่น

(๓) การตรวจสอบรายงานการเงินของหน่วยงานต่างประเทศ หรือระหว่างประเทศตามความร่วมมือ เกี่ยวกับการตรวจเงินแผ่นดิน

การปฏิบัติงานตาม (๒) และ (๓) ขึ้นอยู่กับข้อตกลงของทั้งสองฝ่าย

ข้อ ๖ ค่าธรรมเนียมการปฏิบัติงานตามข้อ ๕ (๑) ให้สำนักงานคำนวณค่าพื้นฐานจากจำนวนคน และจำนวนวันที่ต้องใช้ในการปฏิบัติงาน คูณด้วยอัตราค่าปฏิบัติงานตามตารางแนบท้ายระเบียบนี้ หักด้วยส่วนลดร้อยละห้าสิบของค่าพื้นฐาน

ข้อ ๗ ค่าธรรมเนียมการปฏิบัติงานตามข้อ ๕ (๒) และ (๓) ให้สำนักงานคำนวณจาก จำนวนคนและจำนวนวันที่ต้องใช้ในการปฏิบัติงาน คูณด้วยอัตราค่าปฏิบัติงานตามตารางแนบท้ายระเบียบนี้

ข้อ ๘ การจัดทำรายงานค่าธรรมเนียมที่ต้องจัดเก็บตามข้อ ๖ สำหรับงวดปีบัญชีถัดไป ให้สำนักงานเสนอคณะกรรมการเพื่อให้ความเห็นชอบก่อนเริ่มต้นปีบัญชีดังกล่าวไม่น้อยกว่าสิบห้าวัน การจัดทำรายงานค่าธรรมเนียมที่ต้องจัดเก็บตามข้อ ๗ ให้สำนักงานเสนอคณะกรรมการเพื่อให้ความเห็นชอบภายในสามสิบวันนับแต่วันที่ได้รับคำร้องขอ

ข้อ ๙ ให้หน่วยงานที่มีหน้าที่ชำระค่าธรรมเนียมต้องชำระค่าธรรมเนียมภายในสามสิบวัน
นับแต่วันที่ได้รับหนังสือแจ้งจากสำนักงาน

วิธีการชำระค่าธรรมเนียม ให้ชำระโดยการโอนเงินผ่านธนาคาร ชำระเป็นเช็ค หรือชำระ
โดยทางอิเล็กทรอนิกส์ผ่านธนาคารผู้ให้บริการรับส่งข้อมูลทางอิเล็กทรอนิกส์ โดยให้โอนหรือส่งจ่ายหรือ
นำส่งสำนักงานใหญ่ “กองทุนเพื่อการพัฒนาการตรวจเงินแผ่นดิน” และให้หน่วยงานที่มีหน้าที่ชำระ
ค่าธรรมเนียมเป็นผู้รับผิดชอบค่าธรรมเนียมการโอนเงินด้วย

กรณีหน่วยงานที่มีหน้าที่ชำระค่าธรรมเนียม มีเหตุผลและความจำเป็นที่ไม่อาจชำระได้ตามเวลา
ที่กำหนดตามวรรคหนึ่ง อาจขอขยายระยะเวลา กับสำนักงานได้อีกไม่เกินสามสิบวัน

ข้อ ๑๐ ค่าธรรมเนียมการปฏิบัติงานที่สำนักงานจัดเก็บตามระเบียบนี้ ให้เป็นรายได้ของกองทุน
เพื่อการพัฒนาการตรวจเงินแผ่นดินตามมาตรา ๗๙ (๒) แห่งพระราชบัญญัติประกอบรัฐธรรมนูญ
ว่าด้วยการตรวจเงินแผ่นดิน พ.ศ. ๒๕๖๑

ข้อ ๑๑ การรับและการนำส่งค่าธรรมเนียมการปฏิบัติงานของสำนักงาน ให้เป็นไปตามระเบียบ
คณะกรรมการตรวจเงินแผ่นดินเกี่ยวกับการรับ การจ่าย และการเก็บรักษาเงิน

ข้อ ๑๒ การจัดเก็บค่าธรรมเนียมการปฏิบัติงานนอกเหนือจากที่กำหนดไว้ในระเบียบนี้
ให้เสนอคณะกรรมการเพื่อให้ความเห็นชอบก่อน

ข้อ ๑๓ ค่าธรรมเนียมตรวจสอบบัญชีหรือค่าธรรมเนียมอื่นที่ได้ตกลงไว้แล้วตามระเบียบ
คณะกรรมการตรวจเงินแผ่นดินว่าด้วยหลักเกณฑ์การกำหนดค่าธรรมเนียมตรวจสอบบัญชีและ
ค่าธรรมเนียมอื่นในการปฏิบัติงานของสำนักงานการตรวจเงินแผ่นดิน พ.ศ. ๒๕๔๕ ซึ่งต้องไม่มีลักษณะ
เป็นค่าใช้จ่ายอันเป็นการขัดกันแห่งผลประโยชน์ ให้ถือว่าเป็นการดำเนินการที่ชอบด้วยระเบียบนี้
ส่วนการดำเนินการต่อไปให้เป็นไปตามระเบียบนี้

ข้อ ๑๔ ให้ประธานกรรมการเป็นผู้รักษาการตามระเบียบนี้ และคณะกรรมการมีอำนาจตีความ
และวินิจฉัยชั่ขาดปัญหาที่เกิดขึ้นจากการบังคับใช้ระเบียบนี้

ในกรณีมีเหตุอันสมควร คณะกรรมการอาจจะยกเว้นหรือผ่อนผันการปฏิบัติตามความในระเบียบนี้ได้

# ตารางแนบท้ายระเบียบคณะกรรมการตรวจเงินแผ่นดิน
## ว่าด้วยการจัดเก็บค่าธรรมเนียมการปฏิบัติงานด้านการตรวจสอบของสำนักงานการตรวจเงินแผ่นดิน พ.ศ. ๒๕๖๒
<table>
<thead>
<tr>
<th rowspan="2">ฐานการปฏิบัติงาน</th>
<th rowspan="2">ประมาณการจำนวนคน/วัน</th>
<th colspan="2">อัตราค่าปฏิบัติงาน (บาท)</th>
</tr>
<tr>
<th>ในประเทศ</th>
<th>ต่างประเทศ</th>
</tr>
</thead>
<tbody>
<tr>
<td>๑</td>
<td>มากกว่า ๕๐๐ คน/วัน</td>
<td>๑๒,๐๐๐.๐๐</td>
<td>๒๕,๐๐๐.๐๐</td>
</tr>
<tr>
<td>๒</td>
<td>มากกว่า ๓๐๐ คน/วัน แต่ไม่เกิน ๕๐๐ คน/วัน</td>
<td>๑๐,๐๐๐.๐๐</td>
<td>๒๐,๐�๐.00</td>
</tr><tr>
<td>๓</td>
<td>มากกว่า ๑۰۰ คน/วัน แต่ไม่เกิน 300 คน/วัน</td>
<td>฿,000.00</td>
<td>15,000.00</td>
</tr><tr><td>4</td>
<td>ไม่เกิน 100 คน/วัน</td>
<td>5,000.00</td>
<td>10,000.00</td>
</tr></tbody>
</table>